ศบค.เห็นชอบ ผ่อนปรนมาตรการรองรับการจัดเลือกตั้งซ่อม ส.ส.เขต 4 ลำปาง และการเปิดสอบนักเรียนชั้น ม.1และ ม.4
ศบค.เห็นชอบ ผ่อนปรนมาตรการรองรับการจัดเลือกตั้งซ่อม ส.ส.เขต 4 ลำปาง และการเปิดสอบนักเรียนชั้น ม.1และ ม.4นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงกรณีการจัดการเลือกตั้งซ่อม ส.ส.เขต 4 ลำปาง ว่า ที่ประชุมได้เห็นชอบในการใช้สถานที่ต่างๆ เป็นหน่วยเลือกตั้ง ซึ่งอาจจะมีการผ่อนคลายให้มีการรวมกลุ่มและผ่อนผันขอเกินเวลาเคอร์ฟิวได้ เนื่องจากต้องมีการปิดหีบและนับคะแนน รวมถึงผ่อนปรนให้สามารถเดินทางข้ามจังหวัดไปเลือกตั้งได้ นอกจากนี้ยืนยันการเปิดสอบนักเรียนชั้น ม.1 และ ม.4 ยังดำเนินการต่อไป โดยจะเปิดสอบในวันที่ 6-7 มิถุนายน 2563ขณะเดียวกันกรณีการจะยกเลิก พ.ร.ก.ฉุกเฉินนั้น นายกรัฐมนตรี มอบหมายให้ทีมที่ปรึกษาด้านกฏหมายศึกษารายละเอียดกรณีจะกลับไปใช้กฏหมายปกติ ซึ่งยังเป็นข้อเสนอในการพิจารณาหาแนวทางที่จะดำเนินการต่อไปส่วนรถโดยสารสาธารณะ เช่น รถไฟฟ้า ได้ขอความร่วมมือทั้งผู้ประกอบการและผู้ใช้บริการ ให้ปฏิบัติตามหลักควบคุมโรค ด้วยการเว้นระยะห่างและสวมหน้ากากอนามัยเสมอ โดยย้ำว่าเมื่อมีมาตรการผ่อนปรนก็จะมาพร้อมกับความเสี่ยง ดังนั้นเมื่อออกจากบ้านก็มีความเสี่ยง จึงต้องขอความร่วมมือในการปกป้องตนเองและปกป้องผู้อื่นด้วย